PMIndiaData/PMIndiaSum huggingface dataset:
पीएम ने कर्नाटक, केरल, मध्य प्रदेश, छत्तीसगढ़, पंजाब और हरियाणा के वासियों को राज्य स्थापना दिवस की शुभकामनाएं दी

प्रधानमंत्री श्री नरेन्द्र मोदी ने कर्नाटक, केरल, मध्य प्रदेश, छ्त्तीसगढ़, पंजाब और हरियाणा को राज्य स्थापना दिवस पर शुभकामनाएं दी। प्रधानमंत्री ने कहा, “ಕರ್ನಾಟಕ ಬಹಳ ಸುಂದರ ರಾಜ್ಯವಾಗಿದ್ದು, ಭಾರತದ ಪ್ರಗತಿಗೆ ಉತ್ತಮ ಕೊಡುಗೆ ನೀಡಿದೆ. ಕರ್ನಾಟಕ ರಾಜ್ಯೋತ್ಸವದ ಶುಭ ಸಂದರ್ಭದಲ್ಲಿ ರಾಜ್ಯದ ಜನತೆಗೆ ನನ್ನ ಶುಭಾಶಯಗಳು. കേരളത്തിലെ സഹോദരീസഹോദരന്മാർക്ക് കേരളപ്പിറവിയാശംസകൾ. സംസ്‌ഥാനം പുരോഗതിയുടെ കൂടുതൽ ഉയരങ്ങൾ താണ്ടട്ടെയെന്ന് ഞാൻ പ്രാർത്ഥിക്കുന്നു. विकास के पथ पर लगातार नए कीर्तिमान स्थापित कर रहे मध्यप्रदेश के लोगों को स्थापना दिवस की बहुत-बहुत बधाई। प्राकृतिक सौंदर्य से भरपूर एवं उन्नति की ओर अग्रसर छत्तीसगढ़ के स्थापना दिवस पर लोगों को हार्दिक बधाई। प्रगति के नित-नए आयाम तय करते हरियाणा के लोगों को स्वर्ण जयंती स्थापना दिवस की ढेरों शुभकामनाएं। ਪੰਜਾਬ ਦੇ ਲੋਕਾਂ ਨੂੰ ਸੂਬੇ ਦੀ 50ਵੀਂ ਵਰੇਗੰਢ ਮੌਕੇ ਰਾਜ ਦਿਹਾੜੇ ਦੀਆਂ ਨਿੱਘੀਆਂ ਵਧਾਈਆਂ| ਆਉਂਦੇ ਸਾਲਾਂ ‘ਚ ਰਾਜ ਦੇ ਵਿਕਾਸ ਲਈ ਮੈਂ ਅਰਦਾਸ ਕਰਦਾ ਹਾਂ|”
सरदार वल्लभ भाई पटेल की 139वीं जयंती के अवसर पर प्रधानमंत्री ने उनका व्यक्तिगत सामान प्राप्त किया

प्रधानमंत्री श्री नरेन्द्र मोदी ने सरदार वल्लभ भाई पटेल की 139वीं जयंती के अवसर पर नई दिल्ली स्थित मंजिरी संस्था की सुश्री शीला घटाटे से सरदार पटेल का व्यक्तिगत सामान प्राप्त किया। प्लेट, कप, तश्तरी सहित विभिन्न सामान को सरदार पटेल इस्तेमाल किया करते थे। यह सामान सरदार पटेल के पौते श्री बिपिन दयाभाई पटेल और उनकी पत्नी लुई ने सुश्री घटाटे को सौंपा था। प्रधानमंत्री ने कहा कि यह सामान भारतीय विरासत का अहम हिस्सा है। उन्होंने कहा कि इस सामान के भंडारण और संरक्षण के लिए सभी जरूरी इंतजाम किए जाएंगे।
प्रधानमंत्री ने झारखंड में भगदड़ से हुई लोगों की मौत पर शोक व्यक्त किया

प्रधानमंत्री श्री नरेन्द्र मोदी ने झारखंड में भगदड़ से हुई लोगों की मृत्यु पर शोक व्यक्त किया है। अपने संदेश में प्रधानमंत्री श्री मोदी ने कहा कि, “झारखंड में भगदड़ में लोगों की मृत्यु का समाचार प्राप्त होने से मुझे दुख पहुंचा है। दु:ख की इस घड़ी में मेरी संवेदना और प्रार्थना शोकसंतप्त परिवारों के साथ है। मैं घायलों के शीघ्र स्वास्थ्य लाभ की कामना करता हूं। मैनें इस संबध में मुख्यमंत्री रघुवर दास जी से बात की है।”
मंत्रिमंडल ने नई दिल्‍ली के नजफगढ़ में 100 बिस्‍तरों के सामान्‍य अस्‍पताल निर्माण एवं परिचालन को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने नई दिल्‍ली के नजफगढ़ के ग्रामीण स्‍वास्‍थ्‍य प्रशिक्षण केंद्र (आरएचटीसी) में करीब 95 करोड़ रुपये की अनुमानित लागत से 100 बिस्‍तरों के सामान्‍य अस्‍पताल निर्माण एवं परिचालन को मंजूरी दी। इस परियोजना की परिक्‍लपना दो वर्ष पूर्व नजफगढ़ के आसपास के 73 गांवों की 13.65 लाख स्‍थानीय आबादी को स्‍वास्‍थ्‍य सुविधाएं मुहैया कराने के लिए 100 बिस्‍तरों वाले अस्‍पताल की स्‍थापना की गई थी। इस अस्‍पताल में ब्‍लड बैंक, नैदानिक सेवाएं, एवं अलग से बाह्य रोगी विभाग (ओपीडी) सहित मेडिसन, ऑब्‍सटेट्रिक्‍स एंड गायनेकोलॉजी, पेडियाट्रिक्‍स एंड सर्जरी में चार प्रमुख क्‍लीनिकल सेवाएं उपलब्‍ध होंगी। इसमें जनरल मेडिसन, सर्जरी, डेंटल, ईएनटी, ऑप्‍थेलमोलॉजी, ऑडियोमेट्री एवं पेडियाट्रिक केयर ओपीडी के संचालन के लिए 30 डॉक्‍टर, 40 नर्स एवं 50 से अधिक सहायक स्‍वास्‍थ्‍य सेवा कर्मचारी होंगे। इस अस्‍पताल से स्‍थानीय आबादी खासकर महिलाओं और बच्‍चों जैसे वंचित तबकों के लिए स्‍वास्‍थ्‍य सुविधाओं तक पहुंच सुनिश्चित होगी। यह इस क्षेत्र में लोगों को शिशु एवं मातृत्‍व देखभाल सेवाएं, ट्रॉमा देखभाल सेवाएं एवं बुनियादी नैदानिक, थेराप्‍यूटिक, प्रिवेंटिव एवं क्‍यूरेटिव सेवाएं मुहैया कराएगा। इस अस्‍पताल के अपने सभी विभागों और पर्याप्‍त मानव संसाधन के साथ मई 2020 तक पूरी तरह परिचालन में होने का अनुमान है।
प्रधानमंत्री ने एक प्रशंसक का वीडियो साझा किया

प्रधानमंत्री श्री नरेन्द्र मोदी ने एक प्रशंसक द्वारा किए गए एक ट्वीट को साझा किया है जिसमें अहमदाबाद मेट्रो परियोजना के पहले चरण के उद्घाटन के अवसर पर प्रधानमंत्री के संबोधन की पंक्तियां हैं। इस ट्वीट में शेयर किए गए वीडियो में प्रधानमंत्री वंदे भारत एक्सप्रेस की यात्रा के बारे में अपने अनुभवों को साझा कर रहे हैं। एक प्रशंसक के ट्वीट का उद्धरण देते हुए प्रधानमंत्री ने ट्वीट किया; “कनेक्टिविटी प्रगति है, कनेक्टिविटी समृद्धि है।”
प्रधानमंत्री 21 अक्टूबर को केदारनाथ और बद्रीनाथ जाएंगे

प्रधानमंत्री श्री नरेन्द्र मोदी 21 अक्टूबर 2022 को उत्तराखंड का दौरा करेंगे। वह सुबह करीब 8:30 बजे श्री केदारनाथ मंदिर में दर्शन और पूजा करेंगे। प्रधानमंत्री सुबह करीब नौ बजे केदारनाथ रोपवे परियोजना की आधारशिला रखेंगे। इसके बाद वह आदिगुरु शंकराचार्य के समाधि स्थल के दर्शन करेंगे। सुबह करीब 9:25 बजे प्रधानमंत्री मंदाकिनी आस्था पथ और सरस्वती आस्था पथ के साथ-साथ वहां चल रहे विकास कार्यों की प्रगति की समीक्षा करेंगे। इसके बाद, प्रधानमंत्री बद्रीनाथ पहुंचेंगे, जहां करीब 11:30 बजे वह श्री बद्रीनाथ मंदिर में दर्शन और पूजा करेंगे। दोपहर 12 बजे वह रिवरफ्रंट के विकास कार्यों की प्रगति की समीक्षा करेंगे। दोपहर 12:30 बजे माणा गांव में सड़क और रोपवे परियोजनाओं का शिलान्यास करेंगे। इसके बाद दोपहर करीब 2 बजे वह अराइवल यानी आगमन प्लाजा और झीलों के विकास कार्यों की प्रगति की समीक्षा करें। केदारनाथ रोपवे लगभग 9.7 किलोमीटर लंबा होगा। यह गौरीकुंड को केदारनाथ से जोड़ेगा, जिससे दोनों स्थानों के बीच यात्रा का समय वर्तमान में 6-7 घंटे से कम होकर लगभग 30 मिनट का रह जाएगा। हेमकुंड रोपवे गोविंदघाट को हेमकुंड साहिब से जोड़ेगा। यह लगभग 12.4 किलोमीटर लंबा होगा और यात्रा समय को एक दिन से कम करके केवल 45 मिनट तक सीमित कर देगा। यह रोपवे घांघरिया को भी जोड़ेगा, जो फूलों की घाटी राष्ट्रीय उद्यान का प्रवेश द्वार है। इस रोपवे को लगभग 2430 करोड़ रुपये की संचयी लागत से विकसित किया जाएगा। यह परिवहन का एक पर्यावरण अनुकूल साधन होगा, जो आवागमन को सुरक्षा और स्थिरता प्रदान करेगा। इस अहम बुनियादी ढांचे का विकास धार्मिक पर्यटन को बढ़ावा देगा, जिससे क्षेत्र में आर्थिक विकास को रफ्तार मिलेगी और साथ ही साथ रोजगार के कई अवसर पैदा होंगे। इस यात्रा के दौरान करीब 1000 करोड़ रुपये की सड़क चौड़ीकरण परियोजनाओं का शिलान्यास भी किया जाएगा। दो सड़क चौड़ीकरण परियोजनाएं – माणा से माणा पास (एनएच – 07) और जोशीमठ से मलारी (एनएच107बी) तक – हमारे सीमावर्ती क्षेत्रों में हर मौसम में सड़क संपर्क प्रदान करने की दिशा में एक और कदम साबित होंगी। कनेक्टिविटी को बढ़ावा देने के अलावा, ये परियोजनाएं रणनीतिक दृष्टि से भी फायदेमंद साबित होंगी। केदारनाथ और बद्रीनाथ सबसे महत्वपूर्ण हिंदू मंदिरों में से एक हैं। यह क्षेत्र एक श्रद्धा वाले एक सिख तीर्थ स्थल – हेमकुंड साहिब के लिए भी जाना जाता है। इन जगहों पर शुरू हो रही कनेक्टिविटी परियोजनाओं में से धार्मिक महत्व के स्थानों तक पहुंच को आसान बनाने और बुनियादी ढांचे में सुधार के लिए प्रधानमंत्री की प्रतिबद्धता को दर्शाती हैं। एमजी/एएम/एएस
केन्द्र सरकार के कर्मचारियों को महंगाई भत्ते की अतिरिक्त किस्त 1 जुलाई, 2015 से

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने 1 जुलाई, 2015 से केन्द्र सरकार के कर्मचारियों को महंगाई भत्ते (डीए) और पेंशनभोगियों को महंगाई राहत (डीआर) की एक अतिरिक्त किस्त जारी करने की मंजूरी दे दी है। यह मूल वेतन/पेंशन की 113 फीसदी की वर्तमान दर से 6 फीसदी अधिक है। कीमतों में वृद्धि की भरपाई के लिए यह कदम उठाया गया है। इस कदम से तकरीबन 50 लाख सरकारी कर्मचारी और 56 लाख पेंशनभोगी लाभान्वित होंगे। यह वृद्धि स्वीकृत फॉर्मूले के अनुरूप है, जो छठे केन्द्रीय वेतन आयोग (सीपीसी) की सिफारिशों पर आधारित है। महंगाई भत्ते एवं महंगाई राहत में वृद्धि के चलते राजकोष पर हर साल कुल मिलाकर 6655.14 करोड़ रुपए का बोझ पड़ेगा। वहीं, इस वजह से वित्त वर्ष 2015-16 (जुलाई, 2015 से लेकर फरवरी, 2016 तक की 8 माह की अवधि) के दौरान राजकोष पर 4436.76 करोड़ रुपए का बोझ पड़ेगा।
मंत्रिमंडल ने अन्य पिछड़ा वर्गों के उप-वर्गीकरण संबंधी मुद्दे की जांच के लिए गठित आयोग की समयावधि को बढ़ाए जाने की मंजूरी दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने अन्य पिछड़ा वर्गों के उप-वर्गीकरण संबंधी मुद्दे की जांच के लिए गठित आयोग की समयावधि को बढ़ाए जाने को मंजूरी दी है। आयोग की समयावधि 12 सप्ताह, यानी 02 अप्रैल, 2018 तक बढ़ा दी गई है। समयावधि बढ़ाए जाने से आयोग विभिन्न हितधारकों से बातचीत करने के बाद अन्य पिछड़ा वर्गो के उप-वर्गीकरण के मुद्दे पर एक सम्पूर्ण रिपोर्ट सौंपने में सक्षम होगा। आयोग को संविधान के अनुच्छेद 340 के तहत राष्ट्रपति के अनुमोदन से 02 अक्टूबर, 2017 गठित किया गया था। उस समय तय किया गया था कि आयोग अध्यक्ष द्वारा कार्यभार संभालने के 12 सप्ताह के भीतर अपनी रिपोर्ट पेश कर देगा। पृष्ठभूमि न्यायमूर्ति (सेवानिवृत्त) श्रीमती जी. रोहिणी की अध्यक्षता में आयोग ने 11 अक्टूबर, 2017 को अपना काम शुरू कर दिया था। उस समय से अब तक आयोग ने आरक्षण वाले सभी राज्यों/केन्द्रशासित प्रदेशों तथा राज्य पिछड़ा वर्ग आयोगों के साथ बातचीत की है। आयोग ने पिछले तीन वर्षों के दौरान उच्च शिक्षा पाठ्यक्रमों में अन्य पिछड़ा वर्गों के प्रवेश के संदर्भ में 197 उच्च शिक्षा संस्थानों से आंकड़े तलब किए हैं। आयोग ने सरकारी विभागों, सार्वजनिक क्षेत्र के बैंकों, वित्तीय संस्थानों और केन्द्रीय सार्वजनिक क्षेत्र उपक्रमों की सरकारी नौकरियों में अन्य पिछड़ा वर्ग सदस्यों के रोजगार संबंधी आंकड़े भी मांगवाए है, ताकि इनके आरक्षण की असमानता का आकलन किया जा सके। इस आकलन के तहत अन्य पिछड़ा वर्गों की केन्द्रीय सूची में शामिल जातियां/समुदाय शामिल हैं। व्यापक रिपोर्ट तैयार करने के लिए इस कार्य में शामिल आंकड़ों की बहुतयात और उनके विश्लेषण में लगने वाले समय को देखते हुए आयोग ने अपनी समयावधि को 12 सप्ताह के लिए बढ़ाने का अनुरोध किया था।
सचिवों के समूह ने ‘परिवहन एवं संचार’ पर प्रधानमंत्री के समक्ष अपने विचार रखे

प्रधानमंत्री श्री नरेन्द्र मोदी के निर्देशों के अनुपालन में भारत सरकार के सचिवों के समूह ने शासन के विभिन्‍न क्षेत्रों में आमूल परिवर्तन से जुड़े प्रेजेंटेशन के दूसरे दौर की शुरुआत की। इस तरह की प्रेजेंटेशन का पहला सेट जनवरी 2016 में पेश किया गया था। इस बार ऐसी नौ प्रस्तुतियां होनी हैं। आज पहले समूह ने ‘परिवहन एवं संचार’ के क्षेत्र से संबंधित अपने विचार रखे। इस अवसर पर विभिन्‍न केंद्रीय मंत्री और नीति आयोग के अधिकारी भी मौजूद थे।
प्रधानमंत्री ने पारसी नव वर्ष पर लोगों को बधाई दी

प्रधानमंत्री श्री नरेन्द्र मोदी ने पारसी नव वर्ष के अवसर पर देशवासियों को बधाई दी है। अपने ट्वीट में प्रधानमंत्री ने कहा हैः “पारसी नव वर्ष की बधाई। कामना करता हूं कि आगामी वर्ष खुशी, समृद्धि और सबके लिये अच्छा स्वास्थ्य लेकर आये। नौरोज़ मुबारक!”
प्रधानमंत्री ब्रिस्बेन में क्‍वीन्‍सलैंड प्रौद्योगिकी विश्वविद्यालय गए

प्रधानमंत्री श्री नरेन्‍द्र मोदी ने आज ब्रिस्बेन में क्‍वीन्‍सलैंड प्रौद्योगिकी विश्वविद्यालय का दौरा किया। प्रधानमंत्री ने वहां कृषि और जैव-विज्ञान के क्षेत्र से जुड़े वैज्ञानियों से बातचीत की। उन्‍होंने युवा छात्रों के साथ भी बात की। प्रधानमंत्री को एक विशेष रोबोट “एगबोट” भेंट किया गया जिसमें कृषि से जुड़ी एप्‍लीकेशन्‍स हैं। एगबोट के बारे में लिखते हुए प्रधानमंत्री ने कहा कि अनुसंधान विकास की जननी है और इसका मानवता की यात्रा के विकास से सहज संबंध है। उन्होंने कहा कि विज्ञान और प्रौद्योगिकी से कृषि को लाभ मिलेगा। उन्होंने विश्वविद्यालय के वैज्ञानिकों को बधाई दी और शुभकामनाएं दी। प्रधानमंत्री को समेकित जैव-ईंधन परियोजना के बारे में एक प्रस्तुति दी गयी जिसके अंतर्गत ऑस्ट्रेलिया-भारत रणनीतिक अनुसंधान कोष मुख्य चुनौती पहल के रूप में विकास के साथ सहयोगपूर्ण अनुसंधान किया जा रहा है। प्रधानमंत्री विश्वविद्यालय के उस ग्लास हाउस को भी देखने गए जहां आयरन युक्त केला विकसित किया जाता है जो उन विकासशील देशों के लिए बहुत उपयोगी साबित हो सकता है जहां बड़ी संख्या में लोग आयरन की कमी से प्रभावित हैं। प्रधानमंत्री ने कहा कि वह भाग्यशाली हैं कि भारत के पहले प्रधानमंत्री श्री जवाहरलाल नेहरू के 125वें जन्मदिन पर उन्हें यहां आने का अवसर मिला है।
प्रधानमंत्री ने लियो वराडकर को ताओसीच के रूप में दूसरी बार पदभार ग्रहण करने पर बधाई दी

प्रधानमंत्री श्री नरेन्द्र मोदी ने लियो वराडकर को दूसरी बार ताओसीच (आयरलैंड के प्रधानमंत्री) का पद ग्रहण पर बधाई दी है। एक ट्वीट में प्रधानमंत्री ने कहा; “दूसरी बार ताओसीच के रूप में पदभार ग्रहण करने पर @LeoVaradkar को बधाई। हम आयरलैंड के साथ अपने ऐतिहासिक संबंधों, साझा संवैधानिक मूल्यों और बहुआयामी सहयोग को बहुत महत्व देते हैं। हमारी जीवंत अर्थव्यवस्थाओं की पूरी क्षमता का उपयोग करने के लिए मैं मिलकर काम करने के प्रति आशान्वित हूँ।”
भारत ओमान रिफाइनरीज लिमिटेड में भारत पेट्रोलियम कॉरपोरेशन लिमिटेड का निवेश बढ़ाने को कैबिनेट की मंजूरी

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने भारत ओमान रिफाइनरीज लिमिटेड (बीओआरएल) में भारत पेट्रोलियम कॉरपोरेशन लिमिटेड (बीपीसीएल) के निवेश में वृद्धि किये जाने को मंजूरी दे दी है। निवेश की राशि को डीपीई द्वारा 5 अगस्त, 2005 को जारी दिशा-निर्देशों से परे कन्वर्टिबल वारंट्स/अन्य प्रपत्रों की खरीदारी के माध्यम से अधिकतम 3000 करोड़ रुपये तक बढ़ाया जा सकता है, जिसे बीओआरएल द्वारा जारी किए जाने वाले इक्विटी शेयरों में परिवर्तित करने का अधिकार होगा। बीपीसीएल द्वारा धन लगाने से बीओआरएल निवल संपत्ति (नेट वर्थ) में कमी के कारण पड़ रहे असर को कम करने में सक्षम हो सकेगी। इससे देश के उत्तरी और मध्य भागों में पेट्रोलियम उत्पादों की उपलब्धता में बढ़ोतरी होने के अलावा मध्य प्रदेश में औद्योगिक विकास तथा राज्य में रोजगार सृजन और कर से होने वाली आमदनी में काफी वृद्धि होगी। पृष्ठभूमि : भारत पेट्रोलियम कॉरपोरेशन लिमिटेड (बीपीसीएल) पेट्रोलियम और प्राकृतिक गैस मंत्रालय के अंतर्गत सार्वजनिक क्षेत्र का एक उपक्रम है। इसने ओमान ऑयल कंपनी लिमिटेड (ओओसीएल) के साथ मिलकर भारत ओमान रिफाइनरीज लिमिटेड (बीओआरएल) नामक एक संयुक्त उद्यम कंपनी को प्रमोट किया है। बीओआरएल ने मध्य प्रदेश के बीना में जून 2011 में लगभग 12,754 करोड़ रुपये की अनुमानित लागत के साथ 6 एमएमटीपीए (120 हजार बैरल प्रतिदिन) की क्षमता वाली रिफाइनरी चालू की है। वर्तमान में रिफाइनरी अपनी 100 प्रतिशत स्थापित क्षमता के साथ परिचालन कर रही है। कंपनी ने अब रिफाइनरी में तेल परिशोधन क्षमता को 6 एमएमटीपीए से बढ़ाकर 7.8 एमएमटीपीए करने के लिए उत्पादन बढ़ाने संबंधी उपाय (डीबॉटलनेकिंग) परियोजना शुरू करने का प्रस्ताव किया है। इसकी अनुमानित लागत 3,072 करोड़ रुपये है और पर्यावरण संबंधी मंजूरी प्राप्त करने की तिथि (जीरो डेट) से लेकर 36 महीनों की अवधि में इसका समग्र कार्यान्वयन किया जाना है। उत्पादन बढ़ाने के उपाय संबंधी प्रस्ताव की मुख्य विशेषताओं में नई ऑटो फ्यूल पॉलिसी के अनुरूप उत्‍पादों का उत्पादन करने के लिए कुछ बदलाव किया जाना शामिल है। इसलिए, बीओआरएल में शेयरधारकों द्वारा तत्काल धन लगाने की आवश्यकता है। ओओसीएल ने इस परियोजना के लिए समर्थन व्यक्त तो किया है, लेकिन यह संकेत दिया है कि वह फिलहाल परियोजना के लिए अतिरिक्त धन लगाने के लिए तैयार नहीं हैं। इसलिए बीपीसीएल के बोर्ड ने उत्पादन बढ़ाने के उपायों (डीबॉटलनेकिंग) और कच्चे तेल और तैयार उत्पादों की कीमतों में हुई तेज गिरावट के कारण हुए अभूतपूर्व नुकसान से निपटने के लिए 3,000 करोड़ रुपये तक की राशि लगाने का फैसला किया है। इसलिए, सरकार ने बीपीसीएल को बीओआरएल में उत्पादन बढ़ाने के उपायों (डीबॉटलनेकिंग) वाली परियोजना को पूरा करने के लिए निवेश में वृद्धि करते हुए 3,000 करोड़ रुपये की अतिरिक्त राशि लगाने को मंजूरी देने का फैसला किया है।
प्रधानमंत्री ने फीफा अंडर-17 वर्ल्‍ड कप में भाग लेने वाली सभी टीमों का स्‍वागत किया और शुभकामनाएं दीं

प्रधानमंत्री श्री नरेन्‍द्र मोदी ने फीफा अंडर-17 वर्ल्‍ड कप में भाग लेने वाली सभी टीमों का स्‍वागत किया और शुभकामनाएं दीं। प्रधानमंत्री ने कहा, ‘फीफा अंडर-17 वर्ल्‍ड कप में भाग लेने वाली सभी टीमों का गर्मजोशी से स्‍वागत और शुभकामनाएं। मुझे विश्‍वास है कि फीफा अंडर-17 वर्ल्‍ड कप फुटबॉल प्रेमियों के लिए एक उत्‍सव होगा।’
प्रधानमंत्री कल पश्चिम बंगाल में जलपाईगुड़ी जाएंगे

प्रधानमंत्री जलपाईगुड़ी में 1938 करोड़ रुपये की राष्ट्रीय राजमार्ग परियोजना की आधारशिला रखेंगे जलपाईगुड़ी में कलकत्ता उच्च न्यायालय के नये सर्किट बेंच का उद्घाटन भी करेंगे प्रधानमंत्री श्री नरेन्द्र मोदी कल 8 फरवरी, 2019 को जलपाईगुड़ी जाएंगे, जहां वे राष्ट्रीय राजमार्ग-31डी पर फालाकाटा-सलसलाबाड़ी सेक्शन के बीच चार लेन की सड़क परियोजना की आधारशिला रखेंगे। राष्ट्रीय राजमार्ग का 41.7 किलोमीटर लंबा यह सेक्शन पश्चिम बंगाल के जलपाईगुड़ी जिले में आता है। इसे चार लेन का बनाए जाने पर 1938 करोड़ रुपये की लागत आएगी। परियोजना के पूरे हो जाने पर सलसलाबाड़ी और अलीपुरदुआर से सिलीगुड़ी के बीच सड़क मार्ग से दूरी 50 किलोमीटर घट जाएगी। सिलीगुड़ी तक पहुंचने का रास्ता बेहतर हो जाने से रेल मार्ग और वायु मार्ग तक पहुंच भी सुगम हो जाएगा। इस राष्ट्रीय राजमार्ग पर चार लेन की सड़क बन जाने से क्षेत्र से चाय और अन्य कृषि उत्पादों को बाजार तक पहुंचाना आसान हो जाएगा। बेहतर सड़क संपर्क से क्षेत्र में पर्यटन को भी बढ़ावा मिलेगा। कुल मिलाकर इससे राज्य की सामाजिक और आर्थिक गतिविधियों को गति मिलेगी, जिससे स्थानीय लोगों के लिए रोजगार के नये अवसर बनेंगे। फालाकाटा-सलसलाबाड़ी सेक्शन पर बनाए जाने वाले चार लेन की सड़क पर लोगों के लिए यातायात सुरक्षा की सारी सुविधाएं मौजूद रहेंगी। इस सेक्शन पर तीन रेलवे ओवरब्रिज, दो फ्लाईओवर, वाहनों के लिए तीन भूमिगत मार्ग तथा आठ बड़े और 17 छोटे पुल होंगे। प्रधानमंत्री जलपाईगुड़ी में कलकत्ता उच्च न्यायालय के नये सर्किट पीठ का भी उद्घाटन करेंगे। यह पीठ उत्तरी बंगाल के दार्जिलिंग, कालिम्पोंग, जलपाईगुड़ी और कूच बिहार के लोगों को त्वरित न्याय सेवाएं देने में मददगार होगा। इन चार जिलों के लोगों को अब 600 किलोमीटर की यात्रा कर कलकत्ता उच्च न्यायालय नहीं जाना पड़ेगा, बल्कि महज 100 किलोमीटर की दूरी तय करके वे न्यायालय के सर्किट पीठ पहुंच सकेंगे।
प्रधानमंत्री ने पुलिस स्मृमति दिवस पर पुलिसकर्मियों के पराक्रम को याद किया

प्रधानमंत्री श्री नरेंद्र मोदी ने आज पुलिस स्मृंति दिवस पर बहादुर पुलिसकर्मियों के पराक्रम को गर्व से याद किया, जिन्होंिने ड्यूटी करते समय अपना जीवन बलिदान दे दिया। प्रधानमंत्री ने कहा ‘पुलिस स्मृहति दिवस पर, हम हमारे बहादुर पुलिसकर्मियों के पराक्रम को गर्व से याद करते हैं, जिन्होंृने जिन्होंने कर्तव्य निभाने के दौरान अपने प्राण न्यौछावर कर दिए।
भारत-मध्य एशिया शिखर सम्मेलन

प्रधानमंत्री श्री नरेन्द्र मोदी ने 27 जनवरी 2022 को डिजिटल माध्यम से पहले भारत-मध्य एशिया शिखर सम्मेलन की मेजबानी की। इसमें कजाकिस्तान, किर्गिस्तान, ताजिकिस्तान, तुर्कमेनिस्तान और उज्बेकिस्तान के राष्ट्रपतियों ने हिस्सा लिया। भारत और मध्य एशियाई देशों के बीच राजनयिक संबंधों की स्थापना की 30वीं वर्षगांठ पर यह पहली भारत-मध्य एशिया समिट आयोजित की गई। शिखर सम्मेलन के दौरान, प्रधानमंत्री मोदी और मध्य एशियाई नेताओं ने भारत-मध्य एशिया संबंधों को नई ऊंचाई पर ले जाने के लिए अगले कदमों पर चर्चा की। एक ऐतिहासिक निर्णय लेते हुए, नेताओं ने हर दो साल में शिखर सम्मेलन आयोजित करने पर सहमति व्यक्त जताई। वे शिखर सम्मेलन की बैठकों को लेकर आवश्यक तैयारी के लिए विदेश मंत्रियों, वाणिज्य मंत्रियों, संस्कृति मंत्रियों और सुरक्षा परिषद के सचिवों की नियमित बैठकों पर सहमत हुए। नई व्यवस्था का सहयोग करने के लिए नई दिल्ली में एक भारत-मध्य एशिया सचिवालय स्थापित किया जाएगा। नेताओं ने व्यापार और संपर्क, विकास सहयोग, रक्षा और सुरक्षा तथा विशेष रूप से सांस्कृतिक व लोगों से लोगों के बीच संपर्क के क्षेत्रों में आगे सहयोग के लिए दूरगामी प्रस्तावों पर चर्चा की। इसमें ऊर्जा और संपर्क पर गोलमेज बैठक; अफगानिस्तान और चाबहार बंदरगाह के इस्तेमाल पर वरिष्ठ आधिकारिक स्तर पर संयुक्त कार्य समूह; मध्य एशियाई देशों में बौद्ध प्रदर्शनी और सामान्य शब्दों का भारत-मध्य एशिया शब्दकोश, संयुक्त आतंकवाद विरोधी अभ्यास, मध्य एशियाई देशों से भारत में हर साल 100 सदस्यीय युवा प्रतिनिधिमंडल की यात्रा और मध्य एशियाई राजनयिकों के लिए विशेष पाठ्यक्रम शामिल हैं। प्रधानमंत्री मोदी ने मध्य एशियाई नेताओं के साथ अफगानिस्तान में उभरती स्थिति पर भी चर्चा की। नेताओं ने एक वास्तविक प्रतिनिधि और समावेशी सरकार के साथ शांतिपूर्ण, सुरक्षित और स्थिर अफगानिस्तान के लिए अपने मजबूत समर्थन को दोहराया। प्रधानमंत्री ने अफगानिस्तान की जनता को निरंतर मानवीय सहायता प्रदान करने की भारत की प्रतिबद्धता से अवगत कराया। नेताओं की ओर से एक व्यापक संयुक्त घोषणा पत्र भी जारी किया गया, जिसमें स्थायी और व्यापक भारत-मध्य एशिया साझेदारी के लिए उनके साझा दृष्टिकोण को व्यक्त किया गया।
प्रधानमंत्री 25 दिसंबर को पीएम-किसान के तहत अगली किस्त जारी करेंगे

प्रधानमंत्री श्री नरेन्द्र मोदी 25 दिसंबर, 2020 को दोपहर 12 बजे वीडियो कॉन्फ्रेंसिंग के माध्यम से प्रधानमंत्री किसान सम्मान निधि (पीएम-किसान) के तहत वित्तीय लाभ की अगली किस्त जारी करेंगे। एक बटन दबाकर, प्रधानमंत्री 9 करोड़ से अधिक लाभार्थी किसान परिवारों को 18,000 करोड़रुपये से अधिक की राशिहस्तांतरित करेंगे। आयोजन के दौरान,प्रधानमंत्री छह अलग-अलग राज्यों के किसानों के साथ बातचीत भी करेंगे। किसान पीएम-किसान और किसानों के कल्याण के लिए सरकार द्वारा उठाए गए विभिन्न अन्य कदमोंके बारे में अपने अनुभवोंको साझा करेंगे। केंद्रीय कृषि मंत्री भी इस अवसर पर उपस्थित रहेंगे। पीएम-किसान के बारे में पीएम-किसानयोजना के तहत, पात्र लाभार्थी किसानों को 6,000 रुपये प्रति वर्ष का वित्तीय लाभ प्रदान किया जाता है, जो कि 2,000 रुपयेकी प्रत्येक चार माह में तीन समान किस्तों में देय है। धन को सीधे लाभार्थियों के बैंक खातों में अंतरित किया जाता है।
प्रधानमंत्री 6 जून को वित्त और कॉर्पोरेट कार्य मंत्रालयों के आइकोनिक वीक समारोह का उद्घाटन करेंगे

प्रधानमंत्री श्री नरेन्द्र मोदी 6 जून, 2022 को सुबह 10:30 बजे विज्ञान भवन, नई दिल्ली में वित्त मंत्रालय और कॉर्पोरेट कार्य मंत्रालयों के आइकोनिक वीक समारोह का उद्घाटन करेंगे। यह सप्ताह 6 से 11 जून, 2022 तक 'आजादी का अमृत महोत्सव' (एकेएएम) के हिस्से के रूप में मनाया जा रहा है। प्रधानमंत्री क्रेडिट लिंक्ड सरकारी योजनाओं के लिए राष्ट्रीय पोर्टल – जन समर्थ पोर्टल का शुभारंभ करेंगे। यह सरकारी क्रेडिट योजनाओं को जोड़ने वाला वन-स्टॉप डिजिटल पोर्टल है। यह अपनी तरह का पहला मंच है जो लाभार्थियों को सीधे ऋणदाताओं से जोड़ता है। जन समर्थ पोर्टल का मुख्य उद्देश्य विभिन्न क्षेत्रों के समावेशी विकास और प्रगति को सरल और आसान डिजिटल प्रक्रियाओं के माध्यम से सही प्रकार के सरकारी लाभों के साथ मार्गदर्शन प्रदान करना है। पोर्टल सभी लिंक की गई योजनाओं का संपूर्ण कवरेज सुनिश्चित करता है। प्रधानमंत्री एक डिजिटल प्रदर्शनी का उद्घाटन करेंगे जो पिछले आठ वर्षों में दोनों मंत्रालयों की यात्रा का पता लगाती है। प्रधानमंत्री 1 रुपए, 2 रुपए, 5 रुपए, 10 रुपए और 20 रुपए के सिक्कों की विशेष श्रृंखला भी जारी करेंगे। सिक्कों की इन विशेष श्रृंखलाओं में केएएम के लोगो की थीम होगी और दृष्टिबाधित व्यक्तियों द्वारा भी आसानी से पहचाना जा सकेगा। देश भर में 75 स्थानों पर एक साथ कार्यक्रम का आयोजन भी किया जाएगा और प्रत्येक स्थान को वर्चुअल मोड के माध्यम से मुख्य कार्यक्रम स्थल से जोड़ा जाएगा।
भारत कोरोना योद्धाओं को टीकाकरण में प्राथमिकता देकर उनके प्रति आभार व्यक्त कर रहा है: प्रधानमंत्री

प्रधानमंत्री नरेन्द्र मोदी ने देश की उस निस्वार्थ मजबूत भावना की प्रशंसा की है, जो कोरोना महामारी के खिलाफ लड़ाई के दौरान पूर्ण रूप से नज़र आती रही। वीडियो कॉन्फ्रेंसिंग के माध्यम से आज अखिल भारतीय कोविड-19 टीकाकरण कार्यक्रम की शुरुआत करने के बाद श्री मोदी ने कहा कि, बीते एक वर्ष में भारतीयों ने व्यक्तियों, परिवार और एक राष्ट्र के रूप में बहुत कुछ सीखा और सहन किया है। महान तेलुगु कवि गुरुजादा वेंकट अप्पाराव को उद्धृत करते हुए श्री मोदी ने कहा कि, हम सभी को हमेशा दूसरों के लिए निस्वार्थ भाव से काम करना चाहिए। एक राष्ट्र सिर्फ मिट्टी, पानी और पत्थर नहीं होता है, बल्कि एक देश हम सभी लोगों से 'वी द पीपल’ की भावना से मिलकर बनता है। प्रधानमंत्री ने कहा कि, भारत में कोरोना के खिलाफ लड़ाई भी इसी संकल्प के साथ से लड़ी गई है। श्री मोदी ने भावुकता और सहानुभूति के साथ देश के लोगों के मन मस्तिष्क में इस महामारी के प्रति शुरुआती दिनों में आने वाले उन विचारों को भी याद किया जब किसी व्यक्ति के संक्रमित होने पर उसके निकट के लोगों से मिलना जुलना नहीं हो पाता था। उन्होंने कहा कि, इस महामारी की वजह से संक्रमितों को पृथकवास में रखा गया और उन्हें अकेलेपन का भी सामना करना पड़ा, इतना ही नहीं बीमार बच्चों को उनकी माताओं से अलग कर दिया गया और बूढ़े माता-पिता को अस्पतालों में स्वयं ही इस बीमारी से लड़ने के लिए मजबूर होना पड़ा। यहां तक कि, जिन लोगों ने कोरोना से लड़ाई के दौरान अपनी जान गंवा दी, उनका अंतिम संस्कार भी उचित क्रियाकर्म के अनुसार नहीं किया जा सका। प्रधानमंत्री ने बेहद भावुक होते हुए कहा कि, इस तरह की स्मृतियां उन्हें आज भी बेहद दुखी करती हैं। श्री मोदी ने याद करते हुए कहा कि, इस महामारी के शुरुआती दिन पीड़ादायक थे, लेकिन उन्हीं दिनों में ही कुछ लोग आशा की किरण बनकर उभर रहे थे और पीड़ितों को सहायता भी पंहुचा रहे थे। उन्होंने डॉक्टरों, नर्सों, पैरा मेडिकल स्टाफ, एम्बुलेंस ड्राइवरों, आशा कार्यकर्ताओं, स्वच्छता कर्मचारियों, पुलिस और अन्य फ्रंटलाइन कार्यकर्ताओं के योगदान की भरपूर सरहाना की, जिन्होंने दूसरों की ज़िन्दगी को बचाने के लिए अपने जीवन को खतरे में डाल दिया। प्रधानमंत्री ने कहा कि, ऐसे लोगों ने अपने व्यक्तिगत हितों को पीछे रखते हुए मानवता के लिए अपने कर्तव्य को प्रमुखता दी। श्री मोदी ने ऐसे स्वास्थ्य कार्यकर्ताओं का नमन किया, जो अपने कर्तव्य पालन के बाद अपने घरों को वापस नहीं लौट सके, क्योंकि उन्होंने वायरस के खिलाफ लड़ाई लड़ते – लड़ते अपने प्राणों का बलिदान दे दिया। श्री मोदी ने कहा कि, अग्रिम पंक्ति के कोरोना योद्धा निराशा और भय के माहौल में आशा की किरण लेकर आए थे, इसलिए आज उन्हें सबसे पहले टीका लगाकर देश कृतज्ञता के साथ उनके योगदान के प्रति आभार प्रकट कर रहा है।